# Olympia Dukakis

Olympia Dukakis (grec: Ολυμπία Δουκάκη) (Lowell, Massachusetts, 20 de juny de 1931 - Manhattan, 1 de maig de 2021) fou una actriu estatunidenca guanyadora d'un Oscar i d'un Globus d'Or.

## Biografia

Olympia Dukakis fou filla d'un matrimoni d'immigrants grecs, Constantí Dukakis i d'Alexandra Christos. Va tenir un germà, Apol·lo.
Dukakis va estudiar a l'Institut d'Arlington i a la Universitat de Boston. Es va iniciar en el teatre, on va representar variats papers en obres shakesperianes. Als 30 anys va fer el salt a Broadway i als anys seixanta es va consolidar com a actriu de teatre en obres com Who 's Who in Hell, Social Security i Rose, obra per a un sol personatge femení.
També treballà en el cinema, en diverses pel·lícules, entre les quals Encís de lluna (Moonstruck), en la qual interpretava la mare de Cher, i fou la que la va llançar a la fama ja amb 56 anys i li va reportar un premi Oscar a la millor actriu de repartiment.
També treballà per a la televisió. A Espanya se l'ha pogut veure a la minisèrie televisiva Joana d'Arc o en un dels episodis de Frasier. Menys conegut en el món de parla hispana, encara que ben recordat en la televisió nord-americana, és el seu paper d'Anna Madrigal en una altra minisèrie titulada Tales of the City, que la va fer mereixedora d'una nominació als Emmy.

## Vida personal

És molt notable l'interès polític que tingué Olympia Dukakis, sobretot a l'hora de defensar els drets humans i les causes per la protecció de la natura.
El 1962 es casà amb l'actor Louis Zorich, amb el qual va tenir tres fills. Era cosina del polític estatunidenc Michael Dukakis.

## Filmografia

| Any | Pel·lícula | Personatge | Notes |
| 1964 | Lilith | Pacient | no surt als crèdits |
| 1964 | Twice a Man | Mare Jove | |
| 1969 | Stilettor | Sra. Amato | no surt als crèdits |
| 1969 | John and Mary | Mare de John | |
| 1971 | Made for Each Other | Mare de Gig | |
| 1973 | Sisters | Louise Wilanski, Empleada del Forn #2 | no surt als crèdits |
| 1974 | Death Wish | Policia en el precint | no surt als crèdits |
| 1974 | The Rehearsal | | |
| 1979 | Rich Kids | Lawyer | |
| 1979 | The Wanderers | Mamá de Joey | |
| 1980 | The Idolmaker | Sra. Vacarri | |
| 1982 | National Lampoon Goes to the Movies | Helena Naxos | segment "Success Wanters" |
| 1985 | Walls of Glass | Mary Flanagan | |
| 1987 | Encís de lluna (Moonstruck) | Rose Castorini | Oscar a la millor actriu secundària BAFTA a la millor actriu secundària Globus d'Or a la millor actriu secundària |
| 1988 | Working Girl | Directora de Personal | |
| 1989 | Magnòlies d'acer | Clairee Belcher | |
| 1989 | Mira qui parla | Rosie | |
| 1989 | El meu pare | Bette Tremont | |
| 1990 | Mira qui parla també (Look Who's Talking Too) | Rosie | |
| 1990 | In the Spirit | Sue | |
| 1992 | Over the Hill | Alma Harris | |
| 1993 | Mira qui parla ara | Rosie | |
| 1993 | The Cemetery Club | Doris Silverman | |
| 1993 | Digger | Bea | |
| 1994 | I Love Trouble | Jeannie, Secretaria de Peter | |
| 1995 | Mr. Holland's Opus | Directora Helen Jacobs | |
| 1995 | Poderosa Afrodita | Jocasta | |
| 1995 | Jeffrey | Sra. Marcangelo | |
| 1995 | Dead Badge | Dra. Doris Rice | |
| 1995 | Young at Heart | Rose Garaventi | |
| 1996 | Milk & Money | Goneril Plogg | |
| 1996 | Jerusalem | Mare (Sra. Gordon) | |
| 1996 | Mother | Sra. Jay | |
| 1997 | La parella ideal | Helen Rosner | |
| 1997 | Picture Perfect | Rita Mosley | |
| 1998 | Better Living | Nora | |
| 1998 | Màfia: Estafa com puguis (Mafia!) | Sophia | |
| 2000 | Brooklyn Sonnet | Helen Manners | |
| 2005 | The Intended | Erina | |
| 2003 | Charlie's War | Charlie | |
| 2003 | The Event | Lila | |
| 2005 | Whiskey School | Ellen Haywood | |
| 2005 | 3 Needles | Hilde la Monja Misionera | |
| 2005 | The Thing About My Folks | Muriel Kleinman | |
| 2005 | New York City | Judy Hillerman | segment "Judy's Story" |
| 2006 | Day on Fire | Dra. Mary Wade | |
| 2006 | Away from Her | Marian | |
| 2006 | Jesus, Mary and Joey | Sophia Vitello | |
| 2007 | In the Land of Women | Phyllis | |
| 2008 | Poor Things | | |
| 2008 | The Price of Art | Esther | |
| 2009 | Montana Amazon | Ira | |

## Premis
### Oscar

| Any | Categoria | Pel·lícula | Resultat |
| 1988 | Millor actriu secundària | Encís de lluna | Guanyadora |

### Globus d'Or

| Any | Categoria | Pel·lícula | Resultat |
| 1988 | Millor actriu secundària | Encís de lluna | Guanyadora |
| 1993 | Millor actriu secundària - Minisèrie o telefilm | Sinatra | Nominada |

### BAFTA

| Any | Categoria | Pel·lícula | Resultat |
| 1989 | Millor actriu secundària | Encís de lluna | Nominada |

## Referències

* 1 2 3 4 «Olympia Dukakis». Artium. Biblioteca y Centro de Documentación. [Consulta: 19 abril 2021].
* ↑ «Dukakis, Olympia (1931-VVVV). » MCNBiografias.com». [Consulta: 19 abril 2021].
* ↑ «Olympia Dukakis Theatre Credits, News, Bio and Photos» (en anglès). [Consulta: 19 abril 2021].
* ↑ «Actress in a Supporting Role in 1989». BAFTA. [Consulta: 4 maig 2021].